**Cabinet Președinte**

**Către dl. Traian Cornel BRICIU**

**Președinte**

Uniunea Națională a Barourilor din România

Palatul de Justiție

Splaiul Independenței nr. 5 – sector 5

București, România

Paris, 31 ianuarie 2020

Nr. CFS/CAEI/202001

Subiect: reforma pensiilor avocaților – solicitarea unei moțiuni de sprijin

Domnule Președinte,

După cum fără îndoială cunoașteți, Consiliul Național al Barourilor se opune cu tărie proiectului de reformă a regimului pensiilor avocaților.

Punerea în aplicare a noului „regim universal al pensiilor”, care aduce atingere regimului autonom existent, va conduce la dublarea cotizațiilor pentru marea majoritate a avocaților și la o reducere a cuantumului pensiei forfetare de bază. Pe cale de consecință, această reformă amenință accesul la justiție pentru mii de cetățeni.

Având în vedere faptul că am aflat cu mare interes că profesia de avocat beneficiază în România de un regim autonom al pensiilor, îmi permit să vă solicit o moțiune a UNBR pentru susținerea avocaților francezi și a instituțiilor reprezentative ale acestora. Această demonstrație a solidarității ar reprezenta un puternic semnal pentru autoritățile franceze și pentru miile de avocați care se află în acest moment în grevă.

Vă rog să primiți, stimate domnule Președinte, expresia întregii mele considerații.

Christiane Feral Schuhl